b'\n_START_ARTICLE_\nAktinidija\n_START_SECTION_\nApib\xc5\xabdinimas\n_START_PARAGRAPH_\nDvinamiai augalai arba moteri\xc5\xa1kos ir vyri\xc5\xa1kos gimin\xc4\x97s. Aktinidijoms priklauso sumed\xc4\x97j\xc4\x99 vijoklin\xc4\x97s iki 30 metr\xc5\xb3 auk\xc5\xa1\xc4\x8dio lianos ir iki 6 metr\xc5\xb3 auk\xc5\xa1\xc4\x8dio kr\xc5\xabmai. J\xc5\xb3 uogos arba vaisiai kurie labai \xc4\xafvair\xc5\xabs\xc2\xa0\xe2\x80\x93 vadinami kiviais. Jie skiriasi odele, forma, did\xc5\xbeiu, odel\xc4\x97s plaukuotumu ir spalva. Po odele pati valgomoji dalis taip pat skiriasi spalva, sultingumu, skoniu. Kai kurie vaisiai neskan\xc5\xabs ir nevalgomi, kiti puikaus skonio ir jie auginami komerciniam pardavimui.\n_START_SECTION_\nPaplitimas\n_START_PARAGRAPH_\nSavaime paplitusios Ryt\xc5\xb3 Azijos mi\xc5\xa1kuose, daugiausia Kinijoje. \xc5\xa0iaurin\xc4\x97s j\xc5\xb3 populiacijos paplit\xc4\x99 pietry\xc4\x8di\xc5\xb3 Sibire, Sachaline, Kor\xc4\x97joje, Japonijoje, pietin\xc4\x97s populiacijos\xc2\xa0\xe2\x80\x93 Indokinijoje.\n_START_SECTION_\nAuginimas pasaulyje\n_START_PARAGRAPH_\nDabartiniais laikais paplitusios tiek \xc5\xa0iaur\xc4\x97s, tiek ir Piet\xc5\xb3 pusrutuliuose, bet j\xc5\xb3 paplitim\xc4\x85 riboja klimatin\xc4\x97s s\xc4\x85lygos. Europoje jos prad\xc4\x97tos auginti XIX a. prad\xc5\xbeioje, o Lietuvoje dekoratyviniuose \xc5\xbeeldynuose prad\xc4\x97tos auginti ma\xc5\xbedaug XX a. prad\xc5\xbeioje.'